《献衷心》
五代·顾夐

绣鸳鸯帐暖，画孔雀屏欹。人悄悄，月明时。

想昔年欢笑，恨今日分离。银釭背，铜漏永，阻佳期¤

小炉烟细，虚阁帘垂。几多心事，暗地思惟。被娇娥牵役，

魂梦如痴。金闺里，山枕上，始应知。

作者简介：顾敻，五代词人。生卒年、籍贯及字号均不详。前蜀王建通正(916)时，以小臣给事内廷，见秃鹫翔摩诃池上，作诗刺之，几遭不测之祸。后擢茂州刺史。入后蜀，累官至太尉。顾夐能诗善词。 《花间集》收其词55首，全部写男女艳情。